### Kernelbeállítások: acpi

Az ACPI (Advanced Configuration and Power Interface) szabvány meghatározza, hogy az operációs rendszer és a BIOS között hogyan működjenek az energiakezelési funkciók. Alapértelmezett esetben akkor van bekapcsolva az acpi opció, ha a 2000. év után készült BIOS verziót talál. Az ACPI viselkedését az alábbi opciókkal lehet pontosan beállítani:

- pci=noacpi -- ne használja az ACPI-t PCI-megszakításokhoz
- acpi=oldboot -- az ACPI rendszerindításhoz szükségesek részeinek bekapcsolása
- acpi=off -- az ACPI teljes kikapcsolása
- acpi=force -- ACPI bekapcsolása annak ellenére, hogy a BIOS a 2000. év előtt készült

Új számítógépeken az ACPI teljes mértékben helyettesíti az apm rendszert.